Ang Pagsasaling-Wika ng mga Kahulugan ng Banal na Qur an 

Paunang Salita 

Ang Qur'dn ay salita ng Allah (fg) na Kanyang ipinahayag ang mga titik 
at kahulugan nito sa kanyang Sugo na si Propeta Muhammad (H) bilang isang 
awa sa sanlibutan, (na ang kanyang katangian ay) tagapagdala ng magandang 
mensahe (sa sinumang naniwala at gumagawa ng kabutihan), tagapagbabala sa 
sinumang gumagawa ng kasamaan, at siya rin ay isang tagapaghikayat patungo sa 
Allah (§!) sa pamamagitan ng Kanyang kapahintulutan at malinaw na liwanag. 

Ang mga sumusunod ay maikling pagpapakilala hinggil sa Qur'dn at 
hinggil sa mensahe nito: 

I: Ang kahulugan ng Qur'dn na Maluwalhati, at ang mga pangalan at mga 
katangian nito: 

Ang Qur'dn ay salita ng Allah (M), na ibinaba Niya sa kanyang Sugo na si 
Muhammad (it), na ginawang rebelasyon sa kanya ang mga titik at mga 
kahulugan nito, na naitala (o naisulat) sa Mushaf, na naipaabot sa atin nang 
magkakasunud-sunod na pagsalaysay, at itinuturing ang pagbasa nito na isang uri 
ng pagsamba sa Allah (fH). 

Ang Allah (ft) ang siyang nagbansag (o nagpangalan) sa rebelasyon na 
Kanyang ibinaba sa Kanyang Sugo na si Muhammad (ft) na "Al-Qur'dn," 1 sinabi 
ng Allah (it): 

Batay sa salin ng kahulugan: "Katotohanan! Ibinaba Namin sa iyo, O 
Muhammad (#g), ang Qur'dn nang yugtu-yugto (paunti-unti)." [Al-Insan:23] At 

x 'Al-Qur , an\' Ang literal na kahulugan nito ay: 'Isang bagay na binabasa.'' 

ito'y sapagkat ang kalagayan ng Qufan ay binabasa at hindi maaaring layuan o 
talikuran. 

Pinangalanan din ito ng Allah (if) na "Al-Kitdb" (o Aklat), sinabi ng 
Allah (§f): 

Batay sa salin ng kahulugan: "Katotohanan, ibinaba Namin sa iyo, (0 
Muhammad M) ang Aklat (Al-Kitab) na ang nilalaman nito ay makatotohanan." 
[An-Nisa v :105] At ito'y sapagkat ang Qufan ay isinusulat at hindi winawalang- 
halaga. 

At binansagan din ng Allah (if) ang Qufan na: Furqdn (ang pamantayan 
sa pagitan ng katotohanan at kamalian), Dhikr (ang paalala), Huda (ang gabay), 
Nur (ang liwanag), Shifa (ang gamot o lunas), Hakeem (ang punung-puno ng 
kaalaman), Maw^idhah (isang aral), at iba pang mga katangian na nagpapatunay 
hinggil sa kadakilaan ng Qufan na Maluwalhati at sa pagiging ganap ng mensahe 
nito. 

Ang salitang Mushafnam&n ay hango mula sa salitang Suhuf(leafo dahon 
ng kahoy) na kung saan ay unang isinulat dito ang Qufan, ito ay katawagan na 
ginamit ng mga Sahdbah bilang katawagan sa aklat na naisulat ang Qufan sa 
mga pahina nito. 

Ang Qufan ay rebelasyon mula sa Allah (if), na ito ay ipinahayag 
(dinala) ni Anghel Jibreel (889) sa puso ng Propeta Muhammad (#g), sinabi ng 
Allah (H): 



'Al-Kitab.' Ang literal na kahulugan nito ay: 'Aklat.' 

- ii - 



Batay sa salin ng kahulugan: "At walang pag-aalinlangan, ang Qur'an 
na ito, ay kapahayagan mula sa 'Rabb' ng lahat ng mga nilikha, na dinala ng 
'Ruhul Ameen' - ang Mapagkakatiwalaang Espiritu (o Espiritu ng 
Katotohanan) na si Anghel Jibreel (Sfi3) at kanya itong binigkas sa iyo, O 
Muhammad (#g), hanggang sa ito ay naunawaan ng iyong puso; upang maging 
kabilang ka sa mga Sugo ng Allah na binabalaan nila ang kanilang 
sambayanan (hinggil sa parusa ng Allah H). Ipinahayag ito sa iyo ni Anghel 
Jibreel (SS3) sa wikang 'Arabic' na malinaw ang pakahulugan at malinaw ang 
tinutukoy na katibayanT [Ash-Shu v ara v :192-195] 

At ang Propeta Muhammad (#t) ay hindi kakaiba sa mga naunang Sugo 
hinggil sa bagay na ito, sapagkat ang lahat ng mga kapatid niyang Sugo 
(Alayhimus-saldm) ay dinadalhan din sila ni Anghel Jibreel (80) ng rebelasyon 
mula sa Allah (§!), na kung saan ay pinipili ng Allah (H) ang sinumang nais Niya 
mula sa mga tao na Kanyang pagkakatiwalaang magdadala ng dakilang 
responsibilidad na ito. Sinabi ng Allah (H): 

Batay sa salin ng kahulugan: "Ang Allah (fg) ay pumipili mula sa 
Kanyang mga anghel ng mga Sugo tungo sa Kanyang mga Propeta, at pumipili 
tin ng tao bilang Kanyang mga Sugo; upang iparating ang Kanyang mga 
mensahe tungo sa mga tao. Katiyakan, ang Allah (M) ang 'Samee^' - Ganap na 
Nakakarinig sa mga sinasabi ng Kanyang mga Alipin, na 'Baseef - Ganap na 
Nakababatid sa lahat ng bagay." [Al-Hajj:75] 

At ang Allah (fg) ang higit na nakababatid kung sino ang nararapat para 
rito at kung sino ang di-nararapat para rito. Dahil ang lahat ng nilikha ay Siya ang 
naglikha, sinabi ng Allah (ft): 

Batay sa salin ng kahulugan: "At ang Allah (§§) na iyong 'Rabb' ay 
nililikha Niya ang anuman na Kanyang nais na likhain, at pinipili Niya sa 
pamamagitan ng Kanyang pagmamahal ang sinuman na Kanyang nais mula sa 
Kanyang nilikha." [Al-Qasas:68] 

II: Ang Pagbaba ng Qufan. 

Nag-umpisa ang pagbaba ng rebelasyon sa Propeta Muhammad (it) sa 
araw ng Lunes noong ikalabimpitong araw ng buwan ng Ramadhdn, taong 610 
A.D. sa kuweba ng Hira (sa isang bundok sa Makkah), na kung saan doon ay 
ipinahayag sa kanya ni Anghel Jibreel (SSI) ang talatang ito: 

.[o_> :t 3i*Jt] 

Batay sa salin ng kahulugan: "Bigkasin mo, (O Muhammad it), ang 
anumang ipinahayag sa iyo sa Pangalan ng iyong 'Rabb' na Siya ang lumikha 
ng lahat ng tao mula sa namuong dugo na malapot. Bigkasin mo, (O 
Muhammad it) ang anumang ipinahayag sa iyo! At katiyakan, ang iyong 
'Rabb' ay sagana sa kabutihan, na Siya ang nagturo sa Kanyang nilikha ng 
pagsusulat sa pamamagitan ng panulat, na tinuruan Niya ang tao ng bagay na 
hindi nito alam." [Al- v Alaq:l-5]. 

Kung kaya ito ang naging kauna-unahang talata sa Qur'dn na ibinaba sa 
Propeta Muhammad (it). 

Pagkatapos (ng pangyayaring ito) ay umuwi ang Propeta Muhammad (it) 
sa kanyang pamilya na may pangamba at pagkatakot sa kanyang sarili. At 
pagkaraan niyang maikuwento ang nangyari sa kanyang asawa na si Khadijah bint 
Khuwailid (radiyAlldhu ^anha) ay kanyang sinabi: "Ako'y labis na nangamba sa 
aking sarili." Sinabi ni Khadijah (radiyAlldhu "anha): "Huwag kang mangamba 
at matakot! Kundi asahan mo ang mabuting bagay. Sapagkat ako ay sumusumpa 
sa Ngalan ng Allah na kailanman ay di ka Niya pababayaan, dahil ikaw ay 

nakikitungo nang maayos sa iyong mga kaanak, matapat ka sa iyong pananalita, 
tumutulong ka sa mga nangangailangan, pinapakitaan mo nang maayos na 
pagtanggap ang iyong mga panauhin, at nagdadalamhati ka sa anumang 
pangyayaring (masasakalap na) makatotohanan." Pagkatapos ay dinala siya ni 
Khadijah (radiyAllahu "anha) patungo kay Waraqah ibnu Nawfal, na isang taong 
maalam, kung saan ay sinabi sa kanya ni Khadijah: "0 aking Tiyuhin! Makinig ka 
sa sasabihin sa iyo ng anak ng iyong kapatid," at pagkaraang isinalaysay sa kanya 
ng Propeta Muhammad (it) ang tungkol sa kanyang nakita, sinabi ni Waraqah 
ibnu Nawfal; u Iyan ang anghel na nagpahayag din kay Propeta Musa (3fi9)> sana 
ako ay may lakas pa at nasa kabataang edad pa sa oras na ikaw ay itataboy ng 
iyong mga kababayan." Pagkatapos ang Propeta Muhammad (it) ay nagtanong: 
u Ako ba ay tiyak na kanilang itataboy? Sinabi ni Waraqah: "Oo! Wala pang ni 
isang tao ang nagtangan ng dinadala mo kundi siya ay pinerwesyo. At kung 
sakaling maabutan ko pa ang araw mo ay matapat kitang tutulungan." At 
pagkatapos ng pakikipag-usap na iyon ay namatay si Waraqah paglipas lamang ng 
maikling panahon. 

Ang Qur'dn ay hindi ibinaba sa Propeta Muhammad (it) nang minsanan 
lamang, kagaya ng pagpapahayag ng mga naunang banal na kasulatan sa mga 
naunang Propeta CAlayhimus-saldm), bagkus ang Qufdn ay ibinaba nang yugtu- 
yugto, o sa magkakahiwalay na panahon sa loob ng dalawampu't tatlong taon, 
kung minsan ang ibinababa ay buong kabanata ng Qufdn nang minsanan, at kung 
minsan naman ay ilang talata (Ayah) lamang mula sa isang kabanata. 

At ang layunin kung kaya ibinaba ang Qur'dn sa magkakahiwalay na 
panahon (yugtu-yugto) 3 ay upang lalo pang maging matatag ang kalooban ng 
Propeta Muhammad (it) sa pamamagitan ng pabalik-balik na pagdala ni Anghel 
Jibreel Q&) ng rebelasyon. Na kung saan ito ay upang lalong mapalakas at 
mapatatag nang maigting ang pakikipagharap ng Propeta Muhammad (it) sa mga 

3 Tingnan: Tafseer At-Tabari, Tomo 19, pahina 10 

pagsuway ng Mushrikeen at mula sa paglabag nila sa anumang ipinahayag sa 
Propeta Muhammad (#g) sa umpisa ng pagkasugo sa kanya. Sinabi ng Allah (it): 

Batay sa salin ng kahulugan: "At sinabi ng mga yaong di-naniniwala: 
'Bakit hindi na lang ipinahayag nang minsanan ang Qur'dn hay Muhammad 
(na katulad ng 'Tawrah,' 'InjeeV at saka 'Zabour')?''" Sinabi ng Allah (Si): 
"Ganoon Namin ipinahayag sa iyo, O Muhammad (M), ang Dakilang Qur'dn 
nang hindi minsanan (baha-bahagi); upang patibayin ang iyong puso at upang 
maragdagan ang iyong kapanatagan na maintindihan at makakayanan mong 
sundin, at ito ay Aming ipinahayag sa iyo nang yugtu-yugto." [Al-Furqan:32] 

Isa pa sa mga magandang layunin kung kaya ibinaba ang Qur'dn nang 
yugtu-yugto ay alang-alang sa isang napakahalagang katuruan; ito ay ang 
pagtuturo sa mga mananampalataya ng karunungan at mga batas hinggil sa Islam 
sa paraang paunti-unti (bai-baitang), upang mapadali para sa kanila ang pag-aaral 
at pag-unawa sa mga katuruan nito. Gayundin, upang mapadali sa kanila ang 
paglayo mula sa kadiliman ng anumang nakagisnan nilang kamangmangan, 
kawalan ng pananampalataya at pagtatambal sa pagsamba sa Allah (M) patungo 
sa liwanag ng pananampalataya, pagkilala sa Kaisahan ng Allah (H) at ng 
kaalaman. 

Ill: Ang Pagkakasulat ng Qur'dn: 

Kabilang sa mahalagang paraan ng mga mangangalaga sa mga salaysay ay 
ang pagsusulat nito. Ang anumang salita na hindi naisulat ay isang dahilan upang 
ito ay makalimutan, at dahil sa ang Qur'dn ay ipinahayag bilang gabay sa 
sanlibutan hanggang sa huling araw, nararapat na ito ay maisulat. 

Katunayan ay nagtamo ng malaking pagpapahalaga ang pagsulat ng 
Qur'dn mula sa Propeta Muhammad (It), katiyakan ay ipinag-utos niya sa 
kanyang mga kasamahan na marunong magsulat na isulat ang Qur'dn, bukod pa 

rito ay ginawa niya silang mga tagapagsulat ng rebelasyon, na isa sa mga 
pinakakilala mula sa kanila ay si Zayd bin Thabit Al-Ansari (4«). 4 

At sa tuwing may ibinababang rebelasyon sa Propeta Muhammad (it) ay 
kaagad niya itong isinasaulo at pagkatapos ay kanya itong idinidikta sa isa sa 
kanyang mga kasamahan upang maisulat nila ito. Na sinasabi ng Propeta 
Muhammad (it): "Ilagay ninyo ang Ayah (o talata) na ito sa isang Surah 
(kabanata) ng Qufan na may nakasaad na ganito at ganyan.." 5 na kung saan ay 
kanyang tinutukoy sa kanila kung aling Surah sa Qufan at kanyang iniuutos sa 
kanila na isulat nila ang mga talata ng Qufan sa naturang Surah. Pagkatapos 
noon ay saka niya inuutusan ang mga Sahdbah na pag-aralan at isaulo ang 
naibabang talata mula sa Qufan. At sa ganitong paraan ay naisulat ang buong 
Qufan sa panahon ng Propeta Muhammad (it) sa mga dahon ng kahoy (at sa mga 
balat ng hayop). 6 

At sa bawat taon ay nakikipagharap ang Anghel Jibreel (SS3) sa Propeta 
Muhammad (it) upang pag-aralan ang Qufan, at sa taon na namatay ang Propeta 
Muhammad (it) ay dalawang beses binasa ni Anghel Jibreel (SSSi) ang Qufan sa 
Propeta Muhammad (it) nang magkakasunud-sunod ang mga kabanata at mga 
talata nito, katulad sa nakasaad sa Mushaf (aklat) na ginagamit ng mga Muslim sa 
ngayon. Ito ay bilang patunay sa sinabi ng Allah (H): 

Batay sa salin ng kahulugan: "Katiyakan, pagsasama-samahin Namin ito 
sa iyong kalooban, pagkatapos ay mabibigkas mo ito sa pamamagitan ng iyong 
dila kung kailan mo ito naisin. Na kung kaya, kapag binigkas ito sa iyo - ng 
Aming Sugo na si (Anghel ) Jibreel (8S3) - ay makinig ka sa pagbibigkas niya at 



4 Tingnan: Tafseer At-Tabari, Tomo-I, pahina 28 

5 Naiulat ni Abi Dawud (786), Tirmidhi (3086), at naiulat din ni Al-Hakim sa Kanyang aklat na Al- 
Mustadrak (3325) at siya ay nagsabi: 'Ang Hadith na ito ay Saheeh (mapapanaligan ang 
pinanggalingan nito).' 
6 Naiulat ni Imam Al-Bukhari, (4592-4593). 

tumahimik ka para rito, pagkatapos ay saka mo bigkasin na katulad ng ginawa 
niya na pagkabigkas sa iyo, pagkatapos ay walang pag-aalinlanganr [Al- 
Qiyamah:17-18] 

At sinabi rin ng Allah (ft): .[Vj*Vl] (Q?^i^ibJ^) 
Batay sa salin ng kahulugan: "Walang pag-aalinlangan, O Muhammad 
(#g) na bibigkasin Namin sa iyo, ang Qufan na ito ng pagbibigkas na hindi mo na 
makalilimutan.' 1 '' [Al-A v la:6] 

IV: Ang Pagkakalikom ng Qufan sa Isang Aklat: 

Pagkaraan ng pagkamatay ng Propeta Muhammad (ft) ipinag-utos ni Abu 
Bakr As-Siddiq na siyang humalili sa Propeta Muhammad (ft) na tipunin ang 
Qufan sa maayos na pagkakasulat nito sa iba't ibang pahina. Ito ay sa pangamba 
na baka mawala ang anumang bahagi ng Qufan kapag mamatay ang mga 
Sahdbah na nakasaulo nito o di kaya ay sa pagkakasira ng mga balat ng hayop na 
pinagsulatan nito. Kung kaya, ang gawaing ito ay pinangunahan ng tagasulat ng 
Wahi (rebelasyon) na si Zaid Ibn Thabit (4«), kaya pagkatapos niya itong suriin at 
tiyakin ang pagkakatugma nito sa nakaukit sa mga balat ng hayop at sa naisaulo 
ng mga Sahdbah; itinago ang mga naturang kopya sa bahay ni Abu Bakr As- 
Siddiq (4«), na ito ay nanatili roon hanggang sa siya ay binawian ng Allah (H) ng 
buhay. Pagkatapos ng pagkamatay ni Abu Bakr ay nanatiling nakatago ang 
kopyang iyon sa bahay ng pangalawang Khalifah na si v Umar (4«), at pagkatapos 
naman ng pagkamatay ni v Umar (4«) ay lumipat ang pangangalaga nito sa bahay 
ng asawa ng Propeta Muhammad (IS) na si Hafsah bint v Umar (radiyAlldhu 
^anha). 7 

Sa paglaganap at pagdami ng mga Muslim, kinailangan nila ang 
magkaroon ng kani-kanyang kopya ng Qufan upang basahin nila. Kung kaya, 
nagmungkahi ang ilan sa mga Sahdbah sa Khalifah Ar-Rashid na si v Uthman Ibnu 

1 Sahih Al-Bukhari (4986), Tirmidhi (3103), Musnad Al-Imdm Ahmad (76). 

Affan (4«) na dapat magkaisa ang mga tao sa iisang kopya lamang ng Qufan ng 
isang Imam na susundin nila ang paraan ng kanyang pagbasa. Alinsunod dito, 
ipinag-utos ni v Uthman («&) sa iilan sa mga nakasaulo ng Qufan na marunong sa 
pagsusulat na gampanan ang naturang gawain, kung kaya, ito ay pinangunahan ni 
Zaid Bin Thabit Na kung saan ginawa nilang batayan ang nabuong Qufan 
na nakasulat sa iba't ibang piraso ng balat ng mga hayop mula pa noong panahon 
ni Abu Bakr (4*), pagkatapos saka nila binuo ang naturang mga pira-pirasong 
pinagsulatan ng Qufan (Suhuf) sa iisang kopya lamang, at pagkatapos kumopya 
sila mula rito ng maraming kopya at saka nila pinadalhan ang bawat malalaking 
bayan ng mga Muslim ng tig-iisang kopya nito. At ipinag-utos sa kanila na 
komopya mula rito ng maraming kopya. 

Lahat ng kilalang kopya ng Qufan sa buong mundo sa ngayon, maging 
ito man ay mula sa sulat-kamay o di kaya ay ang mga naimprinta sa mga 
palimbagan (Printing Press); lahat nito ay nagmula sa mga naturang kopya na 
ipinadala sa iba't ibang lugar, na kung saan ay walang ipinagkaiba ang mga ito sa 
nilalaman at sa pagkakaayos o pagkakasunud-sunod. 

Hanggang sa ngayon ay patuloy ang pagpapahalaga ng mga Muslim sa 
paglimbag ng kopya ng Qufan at paggamit ng mga makabagong kagamitan at 
mga teknolohiya upang maisakatuparan ang pinakamataas na antas ng kalidad at 
kaayusan sa pagsusulat ng mga teksto ng Qufan na tumutugma ang guhit ng 
pagkakasulat nito mula pa noong panahon ni v Uthman Ibnu Affan na ito ang 
tinatawag na Rasm Al-^Uthmanie (guhit-kamay na ^Uthmanie). 

Itinuturing ang King Fahd Complex for the Printing of the Holy Qufan sa 
Al-Madinah Al-Munawwarah na isa sa mga tanyag na palatandaan na 
nagpapatunay sa napakalaking pagpapahalaga sa Qufan, na ito ay nagpapatunay 
hinggil sa pagsusumikap ng mga namumuno sa Kaharian ng Saudi Arabia sa 
Aklat ng Allah (H) at nagpapatunay sa kanilang paglilingkod sa Qufan at sa 

sambayanang Muslim upang maging madali sa kanila ang pagtamo ng kopya nito 
sa pinakamagandang uri ng disenyo ng paglimbag at pagsasaaklat nito. 

V. Ang Pagkakasunud-sunod ng Qur an at ang paghahati-hati nito: 

Nagsisimula ang Qur'dn sa Surah Al-Fdtihah at nagtatapos naman sa 
Surah An-Nds, na ito ay binubuo ng 1 14 na Surah (kabanata); ang pagkakaayos na 
ito ay batay sa nakasaad sa ipinahayag ng Propeta Muhammad (It), at hindi 
pinagbabasihan ang pagkakapahayag nito, sapagkat ang kauna-unahang Surah na 
ibinaba ay Surah Al-^Alaq, samantalang ang kinalalagyan nito sa Qur'dn ay ika- 
96 na kabanata. Katiyakan! Alam na alam ng mga Sahdbah ang pagkakasunud- 
sunod ng Qur'dn mula sa pagbabasa ng Propeta Muhammad (H) nito. 8 

Hinahati ang kopya ng Qur'dn sa ngayon sa tatlumpung bahagi (Juz^) na 
ang bawat Juz^ ay nahati sa dalawang Hizb (hati) at ang bawat Hizb ay nahati sa 
apat na parte (tinatawag ang bawat hati nito na rubu). Ang paghahati-hating ito 
ay karamihang nagmula sa pagsisikap ng mga dalubhasang Paham o Iskolar ng 
Islam. Ito ay upang mapadali ang pagbabasa ng Qur'dn para sa sambayanang 
Muslim. 

VI. Ang Pag-aaral ng Qur'dn: 

Malaking pagpapahalaga ang inilaan ng mga Muslim sa pag-aaral ng 
Qur'dn, sa pagsasaulo ng teksto nito at sa pagbabasa sa paraan kung paano ito 
ipinahayag sa Propeta Muhammad (H). Na kung saan ay itinuro ng mga Qurra 
(dalubhasang mambabasa o nakasaulo ng Qur'dn) sa mga TabVeen ang pagbabasa 
nito hanggang sa naisaulo nila ang teksto ng mga ito. Gayundin, kanilang pinag- 
aralan ang bawat Ayah nito hanggang sa naunawaan nila ang mga nais 
ipakahulugan nito. Kung kaya, kapwa natutunan nila ang kaalaman at ang 
pagsasabuhay ng kaalamang natutunan nila. Hanggang sa nakapagtayo ang mga 



Nabanggit ito ni Ad-Ddni sa kanyang aklat na Al-Muqni" (ikawalong pahina) mula sa nakasaad 
kay Imam Malik Ibnu Anas. 

TabVeen ng mga paaralan para sa pagbabasa ng Qufan. Na kung saan ay 
pinanatili nila ang anumang natutunan nila mula sa mga Sahdbah na pamamaraan 
ng pagbabasa nito, ang wastong paraan ng pagbigkas nito, ang bilang ng mga titik 
at mga salita nito, ang pagkakasunud-sunod ng mga Surah at mga Ayah nito. 
Kung kaya, nanatili ang Qufan na pinag-aaralan, isinasaulo, at binabasa ng isang 
mag-aaral mula sa kanyang tagapagturo na dalubhasa at Hafiz (o taong naisaulo 
ang buong Qufan) sa paraang verbal (letra por letra) sa malinaw na wikang 
Arabic, na animo'y napakasariwa pa rin nito na katulad ng pagkakapahayag sa 
Propeta Muhammad (IS) hanggang sa araw na ito. 

Ang Qufan ay binabasa sa magkakaibang paraan ng pagbasa, na ibig 
sabihin nito ay ang pamamaraan ng pagbigkas ng mga titik nito at tono ng 
pagbabasa nito. Na siyang pamamaraan na minana ng mga TabVun mula pa sa 
mga Sahdbah na natutunan naman nila mula sa Propeta Muhammad (#g), na kung 
saan, ang mga paraang ito ay kanyang pinahintulutan o sinang-ayunan. Itinuturing 
na ang pinakakilalang paraan ng pagbabasa sa panahon natin ngayon ay ang 
pagbabasa ni Asim batay sa naiulat ng isa sa kanyang mga mag-aaral na si Hafs 
bin Sulayman; gayundin, ang pagbabasa ni Afa/T batay sa naiulat ng isa sa 
kanyang mag-aaral na si "Uthman bin Sa^eed na kilala sa pangalang Warsh; 
gayundin, ang naiulat ni Ad-DurV mula kay Abu ^Amr Al-Basri, at ang naiulat ni 
Qalun mula kay Naff. 

VII. Ang Tafseer (Pagpapaliwanag) ng Qur an : 

Ang ibig sabihin ng Tafseer o pagpapaliwanag ng Qufan ay ang 
paglilinaw ng mga kahulugan nito. 9 At hindi maaaring maunawaan ang anumang 
salita maliban lamang kung pag-aaralan nang masinsinan ang mga 
ipinapakahulugan at ang mga ipinapahiwatig nito. Katiyakan, hinimok ng Allah 



Tingnan ang aklat na Al-Burhdn, isinulat ni Az-Zarkashie. 

(M) ang isang mambabasa ng Qufan na unawain ang mga kahulugan nito, sinabi 
ng Allah (ft): 

Batay sa salin ng kahulugan: "Ang Aklat na ito, (O Muhammad it) na 
Anting ibinaba sa iyo ay punung-puno ng biyaya; upang suriin nila ang mga 
talata nito, at upang makaalaala {sa Allah M) ang mga taong nagtatangan ng 
matitinong pag-iisip ." [Sad:29] At ang pagsusuri samakatuwid ay 
nangangahulugan na pag-unawa. 

Katunayan! Ang Propeta Muhammad (#|) ay ipinapaliwanag niya sa mga 
Sahdbah ang anumang di nila nauunawaan mula sa Qufan. Subalit ang 
pagiging dalubhasa nila sa wikang Arabic noon at ang pagbaba ng Qufan sa 
sariling wika nila ay siyang sanhi na hindi na nila kinailangan pa ng maraming 
katanungan hinggil sa mga kahulugan ng Qufan. Subalit habang tumatagal ang 
panahon ay lalong nangangailangan ang mga tao hinggil sa kaalaman sa Tafseer. 

Nabuo sa pamamagitan ng mga salitang nalikom at nakasaad mula kay 
Propeta Muhammad (H), sa mga Sahdbah at sa mga TabVeen ang tungkol sa 
Tafseerul Qufan (kapaliwanagan sa Qufan), at tumubo ang binhi ng kaalaman 
hinggil sa Tafseer. Na ito ay tinawag noon na 'At-Tafseer Al-Mdthuf (ang 
kapaliwanagan ng Qufan batay sa mga nakasaad). Ito ay itinuturing na 
pinakamahalagang sangkap sa pag-unawa ng Qufan, dahil ito ang 
nagpapaliwanag sa atin ng tungkol sa naunawaan ng mga sinaunang henerasyon 
sa mga talata ng Qufan, ito ay sa pagiging dalubhasa at likas na bihasa sa wikang 
Arabic ng mga naunang henerasyon, at sa mga nakita at nasaksihan nilang 
pangyayari at mga kalagayan na naganap sa panahon ng pagbaba ng Qufan. 

1.) Ang Dalawang Uri ng Tafseer: 



Tingnan: Tafseer At-Tabari (1/37), gayundin ang aklat na Muqaddimah fi ^Usool At-Tafseer, na 
isinulat ni Ibnu Taymiyah, pahina 35. 

Iba't iba ang tinahak na direksyon ng mga maalam sa Tafseer tulad din 
ng pagkakaiba-iba nila sa kanilang pinagdalubhasaang kaalaman. May 
Tafseer na binibigyang-halaga ang patungkol sa wika ng Qur'dn, at may 
Tafseer naman na binibigyang-halaga ang mga batas na nakasaad sa 
Qur'dn (Fiqh). At mayroon namang Tafseer na binibigyang-halaga ang 
patungkol sa Kasaysayan, Pangkaisipan, Asal at iba pa. Dahil dito, 
binahagi ng mga maalam sa Islam ang Tafseer sa dalawang bahagi: 

UNA: 'Tafseer bil Ma^thur,' ito ay Tafseer na nagmula kay Propeta 
Muhammad (it) at sa kanyang mga Sahdbah at sa mga taong sumunod 
sa mga kasamahan ni Propeta Muhammad (it) [Tabfeen]. 
PANGALAWA: 'Tafseer bil Ra^i,' na ito ay pagpapaliwanag ng 
Qur'dn sa pamamagitan ng opinyon ng isang maalam, batay sa tamang 
pundasyon ng kaalaman. 

2.) Ang Pinakamabuting Uri ng Tafseer. 

Ang pinakamainam na Tafseer ay ang 'Tafseer bil McCthur' sapagkat 
ito ay nagmula sa Propeta Muhammad (it), sa kanyang mga kasamahan, at 
sa kanilang mga mag-aaral mula sa mga Tabfeen. Sila ang pinakamaalam 
na tao tungkol dito. At kung sakali man na kinakailangan ang karagdagang 
pagpapaliwanag, nararapat sa 'Mufassir' (ang taong nagpapaliwanag ng 
Qur'dn) ang malaman ang mga sumusunod na mga alituntunin: 

i. ] Pagsunod sa mga nakasaad sa "Tafseer bil Ma^thur," at 

huwag sumalungat dito. 

ii. ] Pagsang-ayon sa pangkalahatang kahulugan na nakasaad sa 

loob ng Qur'dn na ipinaliwanag sa (Sunnah) o Katuruan ng 
Propeta Muhammad (it). Hindi nararapat sa isang Mufassir 
na sumalungat sa pangkalahatang kahulugan na yaon. Ang 
mga salita sa Qur'dn ay naipapaliwanag din mismo ng 
Qur'dn at walang pagkakasalungat dito. Gayundin, ang mga 

Katuruan ni Propeta Muhammad (#g) ay nagpapaliwanag sa 
mga hindi tuwirang lantad ang kahulugan sa Qur'dn at kanya 
itong nililinaw. 

iii. ] Pagkakaroon ng sapat na kaalaman sa Wikang Arabic at sa 

panitikan nito. Ang Qur'dn ay naibaba sa wikang Arabic, na 
kung kaya, nararapat na maintindihan ito ayon sa saligan ng 
wika nito. 

iv. ] Isangguni ang mga talatang ' Mutashdbihdf (hindi tuwirang 

lantad ang kahulugan) sa mga talatang 'Muhkamdf (ganap na 
malilinaw ang kahulugan). Katotohanan, ang mga salita sa 
Qur'dn ay naipapaliwanag sa loob ng Qur'dn. At karamihan 
sa mga talata ng Qur'dn ay 'Muhkamdf o ganap na 
malilinaw ang kahulugan nito. At may mga talata na 
'Mutashabihaf o hindi tuwirang lantad ang kahulugan na 
maaaring ikalito ng ilan, subalit ang pagsangguni nito sa mga 
talatang 'Muhkamdf ay nakakatulong sa pag-unawa ng 
tamang kahulugan nito. Sinabi ng Allah (H): 

.[7:l)»>* J] 

Batay sa salin ng kahulugan: "Srya ang nagbaba sa iyo (O 
Muhammad M) ng Aklat (Qur'dn), na ang mga nasa loob nito 
ay mga Talata na 'Muhkamdf (ganap na malilinaw ang 
kahulugan), ito ang mga pangunahing haligi ng Aklat; at 
naririto rin ang ibang mga Talata na 'Mutashabihaf (hindi 
tuwirang lantad ang kahulugan), na ang mga ito ay 
mauunawaan lamang sa pamamagitan ng ibang mga Talata 

na ganap na malilinaw ang kahulugan (' Muhkamdf), subalit 
sa mga yaong ang puso ay may sakit na pagkaligaw dahil sa 
kanilang masamang layunin, ang sinusunod lamang nila ay 
ang mga ganitong uri ng Talata na hindi lantad ang 
kahulugan ('Mutashdbihdf), nang sa gayon ay 
makapagkalat sila ng mga pag-aalinlangan sa mga tao 
upang ang mga ito ay iligaw; at nagbibigay sila ng kanilang 
sariling pakahulugan na sang-ayon lamang sa kanilang 
moling paniniwala. Walang sinuman ang nakaaalam ng 
tunay na mga kahulugan nito (' Mutashdbihdf) kundi ang 
Allah (H) lamang. At yaong pinagkalooban ng malawak na 
kaalaman, kanilang sinasabi: u Pinaniniwalaan namin ang 
buong Qufdn na dumating sa amin na nagmula sa aming 
'Ra.bb.'''''' At ibinabatay nila ang anumang hindi lantad na 
mga kahulugan sa mga lantad o malilinaw na kahulugan; na 
kung kaya, ang tanging makaiintindi lamang at 
makapagsusuri ng mga kahulugan nito ('Mutashdbihdf at 
'Muhkamdf) sa tamang pananaw ay ang sinumang 
pinagkalooban ng dalisay at matutuwid na pag-iisipT [Ale- 
v Imran:7]. 

Pagsangguni sa mga makatotohanang kaalaman sa 
pagpapaliwanag ng mga Talata na patungkol sa Siyensya. At 
huwag paghaluin ang pawang mga teyorya o walang 
katotohanang kaalaman sa pagpapaliwanag ng Qufdn. 

Mag-ingat sa mga masamang paliwanag na 
nagpapalayo sa kahulugan ng Salita ng Allah (#g) mula sa 
makatotohanang batas na dalisay, at ikalilihis nito mula sa 
pundasyon ng wikang Arabic; ito man ay sa pamamagitan ng 

pagpalit ng kahulugan, o nang dahil sa kakulangan ng 
kaalaman sa wikang Arabic at sa mga kahulugan at paggamit 
nito, o sa pamamagitan ng mga ilusyon o haka-haka na mga 
kahulugan na di-kaaya-aya sa Salita ng Allah (fg). 

VIII. Ang Paghahamon ng Qur an (Ijazul Qur'an): 

Ang kahulugan ng Al-Fjaz (mahimala): ay isang di-pangkaraniwang 
katangian na malalampasan nito ang kakayanan sa pagbuo ng gawain o di kaya ay 
opinyon o pangangasiwa. 

Ang MuKjiza naman ay mga kaganapan na nagpapatotoo sa mga Tanda 
ng mga Sugo at Propeta - sumakanila nawa ang kapayapaan at pagpapala - ang 
katagang ito ay hindi nabanggit sa Qur'dn, subalit ang nabanggit na kataga 
hinggil dito ay ang Al-Ayat (Tanda) at Al-Burhdn (Patunay) at iba pa. 

At ang Qufdn ay Salita ng Allah (H), na nagtataglay ng ganap na 
kahulugan at kagandahan sa Kanyang mga Talata, Salita, at Pagkakabuo ng 
kanyang mga Pangungusap, na hindi kayang tapatan ng sinuman. Sinabi ng Allah 

Batay sa salin ng kahulugan: "Alif, Lam, Rd; (ito ay mga titik sa wikang 
Arabic na tanging ang Allah lamang ang nakakaalam sa tunay nitong 
kahulugan). (Ito ay isang) Aklat na nasa ganap na kaayusan na walang 
pagkukulang at walang pagkakamali, at pagkatapos ay ipinaliwanag nang ganap 
ang mga Talata nito (sa bawat larangan ng karunungan - hinggil sa mga ipinag- 
uutos at ipinagbabawal, ipinahihintulot ['HaldP] at di-ipinahihintulot 
['Hardm']); na mula sa Allah (H) na Siyang 'Hakeem' - Ganap na Maalam at 
Tigib ng Karunungan, na 'Khabeer' - Ganap ang Kanyang Kagalingan na 
Nakababatid (ng lahat ng bagay)." [Hud: 1] 

Katiyakan! Tinangka ng mga hindi mananampalataya na itanim sa isipan 
ng mga tao ang pag-alinlangan sa pinagmulan ng Qufdn at mailayo sila mula rito 
sa pamamagitan ng pagkatha ng mga kasinungalingan at pagpalaganap ng mga 
Shubuhdt (mga Talatang hindi tuwirang lantad ang kahulugan) sa mga walang 
kaalaman, na kung kaya, nagpahayag ang Allah (if) ng mga Talata, na kung saan 
ay hinamon Niya ang mga walang pananampalataya na bumuo ng katulad ng 
Qufdn, o kahit sampung Kabanata {Surah) man lamang, o kahit isang Kabanata 
man lamang, kung sila nga ba ay makatotohanan sa kanilang mga paratang, 
subalit hindi nila ito nakayanan, at kanilang napagtanto na ang Qufdn, kahit pa 
ito ay salitang Arabic ay hindi ito maaaring pantayan o tularan. Sinabi ng Allah 

Batay sa salin ng kahulugan: "0 sinasabi ba nila: 'Hinuwad lamang ito 
(Qufdn) ni Muhammad (M)? Sabihin mo sa kanila: "{Gumawa kayo o) Dalhan 
ninyo iako) kung gayon ng isang ''Surah' {kabanata) na katulad nito, at 
magpatulong kayo sa sinumang may kakayahan na tumulong sa inyo bukod sa 
Allah, kung kayo ay totoo sa inyong pag-aangkinT [Yunus:38] 

Ipinahayag din ng Qufdn nang lantad na hindi kailanman makakayanan 
ng buong sangkatauhan at ng Jinn na bumuo ng katulad ng Maluwalhating 
Qufdn, kahit na silang lahat ay magtulungan. Sinabi ng Allah (ft): 

'^aaJ l_^Ji ( _ > ^J ^ojc ojb jlj ^^Ayi oyk"^ \— Xla> J-i^ \y\i o' & o^Ls cr^V v-*-*^ oj! J* ) 

.[AA : *I 

Batay sa salin ng kahulugan: ''Sabihin mo sa kanila, 0 Muhammad (§g): 
"Kahit na magsama-sama pa ang sangkatauhan at ang mga 'Jinn' upang 
magkasundo na gumawa ng katulad ng Qufdn na ito ay hindi nila ito 
makakayanang gawin, kahit na magtulung-tulong pa silang lahat para sa 
ganitong layunin." [Al-IsrcT:88] 

Masasabi ring Mahimala ang Qufdn sapagkat ito ay Salita ng Allah (ft) 
na hindi maihahambing sa salita ng mga nilikha, at ito ay nagtatangan ng Tanda, 
at Patunay sa mga salita, mga talata, at sa wika nito, at mga nakapaloob na 
Balagha (matalinghagang-salita), mga balita, mga makatotohanang kuwento, at 
mga nakapaloob na mga batas, at lakas ng epekto nito sa puso at damdamin, at 
mga nilalaman nitong makatotohanang kaalaman na napakarami. 

At di lamang ilan ang mga nabighani na mga Iskolar sa larangan ng 
Kalikasan, Kalawakan at mga nasa larangan ng kaalaman ng Siyensya, Medisina 
at iba pa sa mga nabanggit sa Qufdn na mga makatotohanang kaalaman na may 
kaugnayan sa mga kaalaman na kanilang pinagkakaabalahan sa 
napakadetalyadong paraan, na hindi lubos mapaniwalaan na ito ay nanggaling sa 
isang Sugo na hindi marunong bumasa at sumulat, sa mundo na kung saan walang 
sinuman ang nakaaalam sa naturang mga bagay, na siyang naging dahilan ng 
pagyakap sa Islam ng marami sa kanila; sapagkat kanilang napagtanto na ang 
nilalaman ng Qufdn ay hindi kailanman salita ng tao, bagkus ito ay Salita ng 
Lumikha ng sangkatauhan, kalupaan at mga kalangitan. 

Napakaraming mga Talata sa Qufdn ang nagpapatunay sa Kaisahan ng 
Allah (M) at sa pagpanimula Niya sa paglikha. Sinabi ng Allah (H): 

(^)} ^rr^ }Cs^ •~^t> 1 . l -5^-? p$ <3^~\ f*4^ <Is*" p-t~~*^ 

[or .-ti^i] 

Batay sa salin ng kahulugan: "(Walang pag-aalinlangan), ipakikita Namin 
sa kanila ang Anting mga palatandaan sa mga kalangitan at kalupaan, at sa 
kanila mismong mga sarili, hanggang sa mapatunayan nila na walang pag- 
aalinlangang ito (ang Qufdn) ay ang katotohanan. Hindi pa ba sapat bilang 
pagsaalang-alang sa inyong 'Rabb' na Siya ang Saksi sa lahat ng bagay?" 
[Fussilat:53] 

IX: Ang Pagsasalin ng mga kahulugan ng Qur an: 

Ang "Tarjuma" ay ang pagsasalin ng salita sa ibang wika, at ang 
pagsasalin ay sadyang napakahirap sapagkat ang pamamaraan ng wika ay 
kumakatawan sa isa sa mga kabuuan ng teksto. Maaaring mahirap ang 
pangangalaga sa pamamaraan ng wika ayon sa pagkakasalin nito sa ibang wika. 

At kung gayon ang kalagayan ng pagsasaling-wika sa mga salita ng mga 
tao, tiyak na mas mahirap ang saling-wika kung ang isinasalin ay Qufdn na 
siyang Salita ng Allah (ft) na nanggaling mismo sa Allah (H) sa pamamagitan ng 
wikang Arabic. Ito rin ay rebelasyon na nagmula sa Allah (H), ang mga salita at 
mga kahulugan nito. At hindi madali sa isang tao na magpanggap na ganap niyang 
naintindihan ang kabuuan ng Qufdn, o kaya ay magpanggap na makayanan 
niyang isalin sa ibang wika sa tamang pamamaraan mula sa tekstong Arabic. 

Sa kabila ng kahirapan sa pagsalin ng Qufdn, ang mga Iskolar ng mga 
Muslim ay kanilang pinatitibayan ang lubos na pangangailangan sa 
pagpapalaganap ng Qufdn at ng mga mensahe nito sa buong sangkatauhan sa 
mundong ibabaw, anuman ang kanilang wika. At ang pagpapatupad nito ay 
walang ibang paraan maliban sa pagsasalin nito. 

At ang pagsasalin ng Qufdn sa ibang wika ay sa pamamagitan ng: 

a. ) Pagsasalin ng mga kahulugan ng Qufdn, na siyang pagsasalin na walang 

anumang pagpapaliwanag (Tafseer), at tumutukoy lamang sa kahulugan 
ng teksto ng Qufdn. 

b. ) Pagsasalin na ayon sa kanyang paliwanag na may suportang 

pagpapaliwanag nito at pagbigay ng mga halimbawa. Ito ay katumbas ng 
pagpapaliwanag ng Qufdn sa ibang wika sa hindi salitang Arabic. 

Kahit pa gaano kalalim ang isinagawang pagsasalin ng Qufdn, at kahit na 
gaano man kagaling ang nagsasalin sa dalawang wika, at malawak ang pang- 
unawa sa mga kahulugan ng mga Talata nito; ang naturang pagsasalin ay 
kailanman ay hindi maaaring tawaging Qufdn sa dalawang kadahilanan: 

UNA: Ang Qufan ay salita ng Allah (H), ibinaba sa wikang Arabic at ito 
ay nasa sukdulan ng pagpapaliwanag at batas, at ang pagsalin nito sa ibang 
wika ay ikalalabas nito sa katawagang Qufan. 

PANGALAWA: Ang pagsasalin ay nagpapahayag ng pag-unawa ng 
nagsasalin sa mga kahulugan ng Qufan. Sa puntong ito ay kahalintulad 
ito ang Tafseer (paliwanag) ng Qufan. Kay a, kung ang Tafseer ay hindi 
Qufan, gayundin na ang pagsalin nito ay hindi rin matatawag na Qufan. 

At upang maging katanggap-tanggap ang pagsalin ng mga kahulugan ng 
Qufan, nararapat na masunod ang mga alituntunin na inilagay ng mga Iskolar ng 
Islam sa pagpapaliwanag ng mga kahulugan ng Qufan. Kalakip ang pag-iingat ng 
tagapagsalin na maging sanhi ang kanyang pagsalin ng Qufan ng pagpalaganap 
ng maling mga pakahulugan ng Qufan, o di kaya ay ang mga bagay na 
lumalabag sa mga banal na gawain ng mga Muslim. Na kung saan ganito ang 
nangyari sa ibang pagsasalin ng Qufan na gawa ng mga Orientalist na 
nagpapanggap na mga Muslim bilang pagsisinungaling. Na sila ay nagdadala ng 
maling paniniwala at naghahangad na sirain ang dakilang katuruan ng Islam, at 
siraan ang matuwid na pananampalataya at batas ng Islam na ang mga katuruan 
nito ay ganap at walang anumang pagkukulang. 

Nang dahil dito ay minarapat ng King Fahd Complex for the Printing of 
the Holy Qufan sa Al-Madinah Al-Nabawiyyah na pasanin sa balikat nito ang 
pagpapalabas ng mapagkakatiwalaang pagsasalin ng mga kahulugan ng Qufan, 
ito ay bilang pagbibigay ng kahalagahan sa pagpapahayag ng mensahe ng Qufan 
na Kataas-taasan, sa mga hindi nakakapagsalita ng wikang Arabic, sa sarili mismo 
nilang wika. 

Ang lahat ng papuri at pasasalamat ay wagas na para sa Allah (§!) lamang 
na 'RabV ng sanlibutan, at nawa ang kanyang pagpapala at kapayapaan ay 
mapasa-kanyang Propeta Muhammad (H), sa kanyang mga 'Sahdbah,' sa mga 
TabVeen at sa mga matutuwid na sumunod sa kanila hanggang sa huling araw. 

